ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
3 มิ.ย. 2558

แนวโน้มภาคบ่าย: Upside จำกัด 
– ตลาดหุ้นไทยผันผวนในแดนบวกได้ตลอดภาคเช้า ด้วยวอลุ่มที่ดูหนาตากว่าทุกวัน นำโดยการฟื้นตัวของหุ้นกลุ่มธนาคาร พลังงาน รับเหมาฯ และการแพทย์ ขณะที่คลังเตรียมเสนอครม.ยืดอายุการลดภาษีมูลค่าเพิ่ม และตลาดรอความคืบหน้ามาตรการกระตุ้นเศรษฐกิจระยะสั้น
– อย่างไรก็ดี มองบ่ายนี้ ตลาดยังผันผวนในกรอบ ด้วย Upside ที่ค่อนข้างจำกัด เนื่องจากภาพรวมเศรษฐกิจมหภาคของไทยยังกดดัน ขณะที่ World Bank เผยคาดจีดีพีไทยปีนี้โตเพียง 3.5% อีกทั้งประเด็นปัญหาหนี้ของกรีซยังไม่คลี่คลาย อาจมีแรงกดดันจาก Sentiment การลงทุนภายนอก
– นักลงทุนต่างชาติและสถาบันฯ ยังไม่ส่งสัญญาณการเข้าซื้อหุ้นที่ชัดเจน จึงขาดแรงหนุนที่จะส่งให้ตลาดหุ้นฟื้นตัวได้อย่างแข็งแกร่ง มองกรอบเคลื่อนไหวภาคบ่ายระหว่าง 1470-1485, 1490 จุด
– กลยุทธ์ระยะสั้น ถือพอร์ตไม่เกิน 25% การดีดตัวน่าทยอยขายก่อน เน้นการรอซื้ออีกครั้งในช่วงอ่อนตัวแถว 1460 จุด
 
แนวโน้มตลาดหุ้นไทยภาคบ่ายในเชิงเทคนิค
ทรงตัวในกรอบแคบ ทั้งกราฟรายวันยังไม่ฟื้นตัว คงมีเพียงการเกิด Bullish Divergence จาก MACD ที่อาจทำให้มองได้ว่าเป็นเพียงการรีบาวด์ธรรมดาเท่านั้น  ให้กรอบการแกว่งตัวที่ 1475-1490 จุด
 
หุ้น/ราคา                                        ความเห็น
CPALL/44.75         ลงถึงแนวรับ EMA-25 เป็นครั้งแรกในรอบเกือบหนึ่งเดือน กราฟ 60 นาทีเริ่มทรงตัว น่าลุ้นรีบาวด์ “เก็งกำไร” แนวรับ 44.25 แนวต้าน 46.50-47.00 cut loss 43.75 บ.
IRPC/4.08           เริ่มมีแรงซื้อไล่เข้ามาหลังกราฟ 60 นาที Oversold พร้อมสัญญาณซื้อจาก Modi.Sto. ลุ้นรีบาวด์ได้ “เก็งกำไร” แนวรับ 4.04 แนวต้าน 4.20 cut loss 4.00 บ.
PACE/2.94           เครื่องมือทยอยกันกลับมาส่งสัญญาณซื้อ คาดหุ้นทรงตัวได้ มีโอกาสขึ้นทดสอบ EMA-75 “เก็งกำไร” แนวรับ 2.88 แนวต้าน 3.04 cut loss 2.84 บ.
 
ตลาดอนุพันธ์
กลยุทธ์
Series/ราคา                                 ความเห็น
S50M15/970.60 Short เปิดได้ตอนเช้าที่ 970 จุด รอทำกำไร 963 จุด ตัดขาดทุนเหนือ 973 จุด
BTSM15/9.36   Long  ที่เปิดไว้ 9.50 บาท ตัดขาดทุนไปที่ 9.36 บาท
GFM15/19,120  Short ที่เปิดไว้ 19,160 บาท รอทำกำไร 19,050 บาท ตัดขาดทุนเหนือ 19,250 บาท
 
BRM15/2,195   Long  ที่เปิดไว้ 2,190 บาท รอทำกำไร 2,220 บาท ตัดขาดทุนหากหลุด 2,175 บาท
USDM15/33.69  Long  ที่เปิดไว้ 33.75 บาท ตัดขาดทุนไปตอนเช้า รอ Long ใหม่ที่ 33.65 บาท ตัดขาดทุน 33.62 บาท
 
อนุพันธ์เด่นเชิงเทคนิค
&gt;&gt; S50M15 / ราคาปิด 970.60 จุด เปลี่ยนแปลง +6.20 จุด
กราฟ 10 นาที ยก Low ขึ้น พร้อมสัญญาณบวกจากเครื่องมือ MACD อย่างไรก็ตาม มองเป็นการรีบาวด์ในระยะสั้น เนื่องจากแนวโน้มยังเป็นทางลง แนวรับ 968, 963 จุด แนวต้าน 973, 977 จุด
 
 